**Príloha č.2 k VZN č. XY/2019**  
**Poplatky za parkovanie v meste Kremnica**

1) Dočasné parkovanie na vymedzených úsekoch miestnych komunikácií, regulovaných parkoviskách a verejných priestranstvách v zóne s dopravným obmedzením.

|  |  |
| --- | --- |
| **a) Jednorázová parkovacia karta** |  |
| • osobné motorové vozidlá | 1,00 €/h. |
|  |  |
|  |  |
| • autobusy | 3,00 €/h. |
| **celodenná parkovacia karta** |  |
| • osobné motorové vozidlá | 4,00 €/deň |
| • autobusy | 12,00 €/deň |
| **b) Prenosná parkovacia karta** |  |
| Bez určeného evidenčného čísla vozidla, slúži na parkovanie na regulovaných parkoviskách | |
| • fyzické osoby a právnické osoby | 120 € / 12 mesiacov |
| **c) Neprenosná parkovacia karta** |  |
| S určením evidenčného čísla vozidla, slúži na parkovanie a odstavovanie vozidiel na regulovaných parkoviskách | |
| • fyzické osoby s trvalým pobytom v meste Kremnica | 35 € / 12 mesiacov |
|  | 25 € / 6 mesiacov |
| • dôchodcovia s trvalým pobytom v Kremnici | 20 € / 12 mesiacov |
| • fyzické a právnické osoby – podnikateľské subjekty | 60 € / 12 mesiacov |
| • fyzické osoby s trvalým pobytom mimo mesta Kremnica | 50 € / 12 mesiacov |
|  | 35 € / 6 mesiacov |
| **d) Rezidentská parkovacia karta** |  |
| S určením evidenčného čísla vozidla, slúži na parkovanie a odstavovanie vozidiel na regulovaných parkoviskách v zóne s obmedzeným státím pri obytnej budove, v ktorej má držiteľ karty – fyzická osoba trvalý alebo prechodný pobyt | |
| • trvalé parkovanie pri obytnom dome | 25 € / 12 mesiacov |
|  |  |
|  |  |

2) Vyhradené parkovisko (trvalé parkovanie vozidla mimo strážené parkovisko v mieste bydliska, resp. sídla firmy)

daň za užívanie verejného priestranstva sa stanovuje nasledovne:

a) 0,02 Euro za každý aj začatý m² a každý aj začatý deň v prípade vyhradenia parkovacieho miesta na existujúcej parkovacej ploche pre fyzickú osobu a spoločenstvá vlastníkov bytov,

b) 0,03 Euro za každý aj začatý m² a každý aj začatý deň v prípade vyhradenia parkovacieho miesta na existujúcej parkovacej ploche pre fyzickú osobu – podnikateľa a právnickú osobu, alebo fyzickú osobu, ktorá má v užívaní vozidlo fyzickej osoby –podnikateľa alebo právnickej osoby,

c) 0,00 Euro za každý aj začatý m² a každý aj začatý deň v prípade vyhradenia parkovacieho miesta na novovybudovanej parkovacej ploche v zmysle zmluvy o výstavbe parkovacieho miesta počas doby platnosti nájomnej zmluvy. Doba platnosti nulovej dane bude úmerná výške vloženej investície daňovníka podľa koeficientu: doba nulovej dane (v rokoch) = vložená investícia / 90 Eur,

d) 0,01 Euro za každý aj začatý m² a každý aj začatý deň v prípade vyhradenia parkovacieho miesta na existujúcej parkovacej ploche pre fyzickú osobu a spoločenstvá vlastníkov bytov pokiaľ vyhradenie parkovacieho miesta je dopravnou značkou určené na určité dni, prípadne čas počas dňa.

**Oslobodenie alebo zníženie dane**  
Od dane je oslobodené trvalé parkovanie vozidla pre osoby ťažko zdravotne postihnuté (ďalej len „ŤZP“), ktoré sa preukážu platným parkovacím preukazom vydaným úradom práce, sociálnych vecí a rodiny.